รับการช่วยเหลือทางแพทย์ เอาออกด้วยกาว ดูแลแผลเสี้ยนตำ
เสี้ยนเล็กๆ ที่อยู่ใต้ชั้นผิวนั้นสามารถเอาออกเองที่บ้านได้อย่างปลอดภัย อย่างไรก็ตาม ในบางสถานการณ์อาจจำเป็นต้องให้แพทย์เอาเสี้ยนออก  เมื่อคุณไม่แน่ใจว่ามันเป็นเสี้ยนอะไรหรือทำไมถึงรู้สึกปวดเหลือเกิน ก็ควรไปพบแพทย์ทันที  ไปพบแพทย์ถ้าเสี้ยนนั้นอยู่ลึกเกินกว่าครึ่งเซนติเมตร หรือถ้าเสี้ยนนั้นไปโดนกล้ามเนื้อหรือเส้นประสาท ถ้าเสี้ยนตำลึก ทำให้ปวดมาก ไม่ยอมหลุดออก หรือแค่คุณไม่อยากเอามันออกเอง ให้ไปพบแพทย์ทันที มันจะช่วยลดความเสี่ยงของการติดเชื้อรุนแรงให้น้อยลง ไปพบแพทย์ด้วยถ้า:  เสี้ยนนั้นมีตาเสี้ยน เสี้ยนไม่หลุดออกง่ายๆ แผลนั้นลึกและสกปรก คุณฉีดยาแก้บาดทะยักครั้งสุดท้ายเกินห้าปีแล้ว ถ้าคุณเริ่มพบสัญญาณการติดเชื้อจากบริเวณที่เอาเสี้ยนออก ให้พบแพทย์ทันที แพทย์จะสั่งจ่ายยารักษาและเอาเศษเสี้ยนที่ยังอาจหลงเหลืออยู่โดยที่คุณมองไม่เห็นออก  สัญญาณของการติดเชื้อได้แก่:  มีหนองไหลออกจากบริเวณนั้น มีอาการปวดตุบๆ บริเวณนั้น มีอาการบวมแดง มีไข้ ถ้าเสี้ยนนั้นเล็กมากและไม่ก่อความเจ็บปวดใดๆ คุณอาจปล่อยมันทิ้งไว้ได้เลย ผิวหนังคุณอาจดันเสี้ยนออกมาเอง ผิวยังอาจทำให้เกิดสิวรอบๆ เสี้ยนแล้วให้มันไหลออกมาเอง รักษาบริเวณนั้นให้สะอาดและสังเกตดูสัญญาณการติดเชื้อ ถ้าคุณเห็นอาการบวมแดง แสบร้อน หรือเจ็บบริเวณนั้น ให้ไปพบแพทย์ คุณสามารถใช้กาวอย่างกาวขาวที่เด็กนักเรียนใช้ แค่ทากาวตรงที่เสี้ยนตำกับบริเวณรอบๆ ให้แน่ใจว่ากาวหนาพอที่จะครอบคลุมเสี้ยนได้หมด  อย่าใช้พวกกาวมหัศจรรย์ มันจะไม่หลุดจากผิวแถมยังผนึกเสี้ยนไว้ในผิวแทนที่จะดึงออกมาอีกต่างหาก  คุณสามารถใช้แว็กซ์กำจัดขนหรือแผ่นแว็กซ์แบบเดียวกับที่ใช้กาวได้  ล้างและเช็ดมือรวมทั้งบริเวณรอบเสี้ยนให้แห้งสะอาดก่อนเริ่ม กาวจะต้องแห้งสนิทก่อนถึงจะลอกออกได้ มิฉะนั้นมันจะไม่ติดเสี้ยน ทิ้งกาวไว้สัก 30 นาทีถึงหนึ่งชั่วโมง ตรวจดูอยู่เรื่อยๆ ว่ากาวแห้งหรือยัง มันไม่ควรรู้สึกแฉะหรือเหนอะ หลังจากแน่ใจว่ากาวแห้ง ลอกขอบกาวและดึงออกในทิศทางเดียวกับที่เสี้ยนตำเข้าไป ดึงช้าๆ อย่างสม่ำเสมอ เมื่อคุณลอกกาวไปเหนือตำแหน่งเสี้ยน เสี้ยนสมควรติดออกมา หลังลอกกาวออกแล้ว ดูที่กาวว่ามีเสี้ยนติดอยู่หรือไม่ ควรตรวจดูว่ามีเศษเสี้ยนติดผิวหรือเปล่า ถ้ามีให้ทำซ้ำหรือลองวิธีอื่น เมื่อคุณเอาเสี้ยนออกสำเร็จแล้ว บีบแผลเบาๆ จนกระทั่งเห็นเลือดออกมา นี่จะช่วยเอาเชื้อโรคที่ติดอยู่กับเสี้ยนออกมาจากบาดแผล  อย่าบีบแรงเกินไป ถ้าบีบเบาๆ ที่แผลแล้วไม่มีเลือดไหล ก็ทิ้งไว้เช่นนั้น คุณสามารถใช้วิธีอื่นฆ่าเชื้อโรค รวมไปถึงใช้ยาฆ่าเชื้อ ล้างแผลด้วยน้ำอุ่นอย่างน้อยหนึ่งนาทีจะช่วยทำความสะอาดผิวบริเวณนั้น ถ้าแผลเสี้ยนตำยังคงมีเลือดไหลหลังบีบมันหรือมีเลือดไหลอยู่แล้ว ให้ห้ามเลือดโดยการกดไปที่บริเวณนั้น มันจะช่วยไม่ให้เสียเลือดจนมากเกินไป เลือดที่ไหลจากบาดแผลเล็กจะหยุดไหลในไม่กี่นาที ถ้าเลือดไหลมากเกินไปหรือไหลไม่ยอมหยุด ให้ไปพบแพทย์ทันที   ลองใช้ผ้ากอซหรือสำลีมากดแผลจนกระทั่งเลือดหยุดไหล ถ้าบาดแผลทำให้เนื้อปริ ให้กดขอบผิวเข้าหากันโดยใช้ผ้ากอซหรือผ้าสะอาดสองผืน  คุณยังอาจยกบริเวณนั้นให้อยู่สูงกว่าหัวใจ ซึ่งจะช่วยควบคุมเลือดให้หยุดไหล  เช่น ถ้าเสี้ยนตำนิ้ว ให้ยกมือขึ้นเหนือศีรษะจนกว่าเลือดจะหยุดไหล ล้างแผลเสี้ยนตำด้วยสบู่กับน้ำอุ่นหลังจากเอาเสี้ยนออก นี่จะช่วยทำความสะอาดแบคทีเรียกับเชื้อโรคที่ยังหลงเหลืออยู่ในบาดแผล หลังทำเสร็จแล้ว คุณยังอาจทาขี้ผึ้งฆ่าเชื้ออีกก็ได้  ทาขี้ผึ้งฆ่าเชื้อตรงบริเวณนั้นสองครั้งต่อวัน จะช่วยลดความเสี่ยงของการติดเชื้อลง  หาซื้อขี้ผึ้งฆ่าเชื้ออย่าง บาซิทราซิน นีโอมัยซิน หรือโพลีมิกซิน บี หลายยี่ห้อจะมีทั้งสามตัวนี้อยู่ในผลิตภัณฑ์เดียวกันและเรียกมันว่า “ขี้ผึ้งฆ่าเชื้อสูตรสามพลัง” หลังเลือดหยุดไหลและทำความสะอาดแผลแล้ว คุณอาจต้องการปิดบริเวณนั้นเพื่อป้องกันแบคทีเรียเข้าสู่บาดแผล ให้ใช้ผ้ากอซหรือพลาสเตอร์ยามาติดทับบริเวณนั้น พลาสเตอร์ยาจะเพิ่มแรงกดที่จะช่วยให้เลิอดหยุดไหลด้วย
ตัดสินว่าคุณควรเอาเสี้ยนออกเองหรือไปพบแพทย์. ไปพบแพทย์ถ้าเสี้ยนนั้นมันรุนแรง. สังเกตดูสัญญาณการติดเชื้อ. ลองคิดที่จะไม่เอาเสี้ยนออก. ทากาวตรงเสี้ยน. ทิ้งไว้ให้กาวแห้ง. ลอกกาวออก. ตรวจดูเสี้ยน. บีบแผลเบาๆ. ห้ามเลือดที่ไหล. ฆ่าเชื้อบริเวณนั้น. ปิดบาดแผล.
https://www.wikihow.com/Remove-a-Splinter https://www.wikihow.com/Remove-a-Splinter https://www.wikihow.com/Remove-a-Splinter
Getting Medical Help Removing with Glue Caring for a Splinter Wound